ming030890/wiki-yue-high-quality huggingface dataset:
Rabbit Card

Rabbit Card（泰文：บัตรแรบบิท；粵語非官方譯名：免仔卡）係泰國曼谷通用嘅電子收費系統，喺2012年5月起由泰國BTS集團控股有限公司旗下嘅曼谷智能卡系統有限公司（Bangkok Smartcard System Company Limited (BSS) ）推出發行，當時係用嚟向曼谷大眾運輸系統（BTS）嘅乘客收取車費，兼取替原本曼谷大眾運輸系統嘅SmartPass智能卡。時至今日Rabbit Card已經可以喺多個地點增值同埋當電子貨幣去用。

關於
Rabbit Card （非官方譯名：免仔卡）係曼谷智能卡系統有限公司現正發行嘅智能卡，可以喺曼谷大眾運輸系統售票亭出卡，分成人、學生（申請人必須係合資格嘅全職學生）同埋長者（申請人必須係合資格嘅泰國公民）3款，售價係100泰銖，包咗唔可以退返嘅行政費用50泰銖（優惠價去到2015年12月31號，優惠期過後有可能會回復番去原價150泰銖），按金50泰銖，另外喺出新卡時要揀增值可用儲值最少100泰銖（增值係以每100泰銖為單位）或者買曼谷大眾運輸系統嘅30日固定行程數量（15程、25程、40程或50程）（必須揀至少一項；長者卡無得揀30日固定行程數量）。Rabbit Card 可以同時儲存可用儲值同埋曼谷大眾運輸系統嘅30日固定行程數。Rabbit Card入面嘅儲值嘅有效期係最後一次增值日期起計2年，2年過後Rabbit Card入面嘅儲值就會無效，唯獨Rabbit Card依然可以嘅最後一次增值日期起計5年入面重新增值兼再次使用，5年過後Rabbit Card亦都會無效，需要重新買新卡。
用Rabbit Card亦可以賺到Carrot Rewards（非官方譯名：蘿蔔積分），換取禮品或折扣。

使用地點
Rabbit Card目前可以喺曼谷大眾運輸系統（BTS）、曼谷快速公交系統（BRT）、曼谷市內部分餐廳、零售業商戶同埋娛樂業商戶等地點使用。
以下喺接受Rabbit Card做電子貨幣使用嘅地點：

公共交通
曼谷大眾運輸系統（BTS）
用Rabbit Card入面嘅儲值嘅票價搭曼谷大眾運輸系統可以享有比用單程飛嘅票價每程平1泰銖，兼且慳番排隊換硬幣同喺自動售票機上買飛嘅時間。乘客亦可以揀喺曼谷大眾運輸系統嘅售票亭買曼谷大眾運輸系統嘅30日固定行程數（15程、25程、40程或50程），成人費用係405泰銖15程、625泰銖25程、920泰銖40程同1100泰銖50程，學生費用係315泰銖15程、475泰銖25程、680泰銖40程同800泰銖50程，長者卡因為平身每程已經有折扣優惠而唔可以買30日固定行程數量。行程唔限站數，以進/出閘機一次當一程。用30日固定行程數喺世隆線延線（吞武里城站至邦瓦站）同素坤逸線延線（翁嫩站至軸承站）站口進/出閘每程依然要俾額外附加費10泰銖，即係個次行程閘機將會扣一次行程數，兼且同時喺Rabbit Card內嘅儲值額到扣10泰銖。Rabbit Card入面嘅30日固定行程數會喺第一次用個日起計30日，30日過後Rabbit Card入面剩返嘅行程數將會無效。另外Rabbit Card入面嘅30日固定行程數嘅有效期係由購買固定行程數日起計45日，45日過後Rabbit Card入面嘅行程數將會無效。
如果Rabbit Card上嘅30日固定行程數未用完，閘機則會先扣行程數，直至用矖行程數之後先會扣卡入面嘅儲值額。Rabbbit Card每次入BTS閘機後120分鐘內有效，120分鐘過後將會被罰最高金額嘅票價。2013年6月1號至2015年5月31號，合資格嘅泰國公民用長者卡每程最高可享半價優惠（喺延線站進/出閘依然要俾附加費10泰銖）。
曼谷快速公交系統（BRT）

增值地點
Rabbit Card可以喺以下地點用現金增值（每次至少100泰銖，增值金額可以係100泰銖同100泰銖嘅倍數），儲值上限係4000泰銖。
曼谷大眾運輸系統（BTS）
曼谷快速公交系統（BRT）
麥當勞
mini Big C
Paragon Food Hall
Gourmet Market
AIS mPAY
R 羅塞略

R 羅塞略（西班牙文：Ricardo Antonio Rosselló Nevares，1979年3月7號—）係波多黎各第12任總督（英文：Governor of Puerto Rico），2017年1月上任。佢亞爸P 羅塞略係波多黎各第7任總督。
2019年7月8號，羅塞略被揭露喺Telegram群組同一啲高官傾計時用粗俗語言侮辱人、發表反同性戀言論，歧視女性甚至嘲諷颶風瑪利亞（英文：Hurricane Maria）災民，引起波多黎各人民唔滿意。17號，約莫50萬人示威要羅塞略下台，示威者包括藝人歷奇馬田、Residente（西班牙文：Residente (artista)）同Bad Bunny（西班牙文：Bad Bunny）等等，倫敦、聖地亞哥、滿地可、西雅圖、紐約、波士頓、奧蘭多、阿姆斯特丹、巴薩隆拿、馬德里、斯德哥爾摩、巴黎、斯洛文尼亞、挪威同維也納等多地都有示威。24號，羅塞略宣佈辭職，當地時間8月2號下晝5點生效。
R 語言

R 語言係指一套開放源碼嘅統計程式語言。R 喺統計、數據探勘等等嘅範圍有好多應用。好多數據科學家覺得同 R、Python 同 SQL 係入門必學嘅程式語言[未記出處或冇根據]。

基礎
睇埋：Python 程式語言同統計分析
用 R 語言寫嘅程式可以做各種嘅統計分析，例如以下係用 RStudio 整拃數據出嚟，再對拃數據行邏輯迴歸分析：
# 用常態分佈，產生 40 件數據，平均值 100 標準差 20，數據擺入 IQ。
IQ <- rnorm(40, 100, 20)
 
# 將 IQ 啲數據由細至大排好。
IQ <- sort(IQ)
 
# 產生個向量，表示 40 個學生啲成績，0 表示肥佬而 1 表示合格。
result <- c(0, 0, 0, 1, 0, 0, 0, 0, 0, 1,
1, 0, 0, 0, 1, 1, 0, 0, 1, 0,
0, 0, 1, 0, 0, 1, 1, 0, 1, 1,
1, 1, 1, 0, 1, 1, 1, 1, 0, 1)
 
# 用 df 儲住啲數據
df <- as.data.frame(cbind(IQ, result))
 
# 用 df 行個邏輯迴歸（基本上等同 binomial glm）
g = glm(result~IQ, family=binomial, df)
 
# 畀出 g 嘅總結－g 會包含個模型啲 beta 同埋統計顯著度等嘅資訊。
summary(g)
Saint-Éloy-de-Gy

Saint-Éloy-de-Gy係法國嘅一個市鎮，位置喺些爾。
Saint-Éman

Saint-Éman係法國嘅一個市鎮，位置喺中央-盧華爾山谷嘅厄爾-盧華。
Saint-Étienne-Estréchoux

Saint-Étienne-Estréchoux係法國嘅一個市鎮，位置喺奧斯坦尼大區嘅埃羅。
Saint-Étienne-d'Albagnan

Saint-Étienne-d'Albagnan係法國嘅一個市鎮，位置喺奧斯坦尼大區嘅埃羅。
Roquebrune-Cap-Martin

Roquebrune-Cap-Martin係法國嘅一個市鎮，位置喺濱海阿爾卑斯。
Roquefort, Gers

Roquefort, Gers係法國嘅一個市鎮，位置喺奧斯坦尼大區嘅熱爾。
Roquebrune, Gers

Roquebrune, Gers係法國嘅一個市鎮，位置喺奧斯坦尼大區嘅熱爾。
Roquefixade

Roquefixade係法國嘅一個市鎮，位置喺阿列日。
Roquedur

Roquedur係法國嘅一個市鎮，位置喺奧斯坦尼大區嘅加爾。
Roquebrun

Roquebrun係法國嘅一個市鎮，位置喺奧斯坦尼大區嘅埃羅。
RubyGems

RubyGems 係個電腦軟件包管理器，專畀Ruby程式語言寫嘅軟件或者架生用。佢有個標準包格式叫gem，用來發啲Ruby寫嘅程式或程式庫。佢會管理呢種包裝，由一個伺服器發出去。RubyGems家下係Ruby 1.9版本嘅標準程式庫。
RubyGems個Ruby係Ruby程式語言咁解，而Gems係寶石咁解。
Rudelle

Rudelle係法國嘅一個市鎮，位置喺奧斯坦尼大區嘅洛特。
Rueil-la-Gadelière

Rueil-la-Gadelière係法國嘅一個市鎮，位置喺中央-盧華爾山谷嘅厄爾-盧華。
Ruby on Rails

Ruby on Rails係個任用嘅應用軟件框，用來寫用資料庫嘅網站。開框會造晒軟件骨架，等人寫得快啲同埋容易啲。Ruby on Rails鼓勵用Model-View-Contoller模範去寫程式。佢個英文名係路軌(Rails)上面嘅紅寶石(Ruby)，Ruby係指Ruby程式語言，個框就係由呢隻語言寫嘅。Ruby on Rails有時就咁寫做Rails或者RoR。
Rudeau-Ladosse

Rudeau-Ladosse係法國嘅一個市鎮，位置喺多多涅。
S/2004 S 17

S/2004 S 17係土星嘅其中一粒未有正式名嘅衞星，平均直徑約莫4公里，響2004年發現。
S/2003 J 3

S/2003 J 3係木星嘅其中一粒未有正式名嘅衞星，平均直徑約莫2公里，響2003年發現。
S/2003 J 9

S/2003 J 9係木星嘅其中未有正式名嘅一粒衞星，平均直徑約莫1公里，響2003年發現。
S/2004 S 12

S/2004 S 12係土星嘅其中一粒未有正式名嘅衞星，平均直徑約莫5公里，響2004年發現。
S/2006 S 3

S/2006 S 3係土星嘅其中一粒未有正式名嘅衞星，平均直徑約莫6公里，響2006年發現。
S/2003 J 16

S/2003 J 16係木星嘅其中一粒未有正式名嘅衞星，平均直徑約莫1公里，響2003年發現。
S/2003 J 4

S/2003 J 4係木星嘅其中一粒未有正式名嘅衞星，平均直徑約莫1公里，響2003年發現。
S/2004 S 13

S/2004 S 13係土星嘅其中一粒未有正式名嘅衞星，平均直徑約莫6公里，響2004年發現。
S/2006 S 1

S/2006 S 1係土星嘅其中一粒未有正式名嘅衞星，平均直徑約莫6公里，響2006年發現。
S/2004 S 7

S/2004 S 7係土星嘅其中一粒未有正式名嘅衞星，平均直徑約莫6公里，響2004年發現。
Scolca

Scolca係法國嘅一個市鎮，位置喺上歌斯嘉。
Scott Lipsky

Scott Lipsky（1981年8月14號—）係美國職業網球手，喺紐約州出世。身高1.85米，體重86公斤。擅長打雙打。

威水史
2011年法國網球公開賽同拍檔澳洲籍嘅Casey Dellacqua打贏衛冕冠軍 Katarina Srebotnik 同 Nenad Zimonjić，攞咗混雙冠軍。呢個係佢第一個網球大滿貫賽事冠軍。法網之後，佢去到佢嘅雙打最高排名：28（2011年6月6號）
單打最高排名：315（2006年3月20號）
Scrum

Scrum 係敏捷軟件開發嘅其中一種做法。
Scorched 3D

《Scorched 3D》係Gavin Camp喺2001年4月24號發佈嘅自由及開放源碼炮術遊戲，最多可以24個人同時玩。
Scrabble

Scrabble係種兩到四個人玩嘅圖板遊戲，由填字遊戲演變出，玩家手上有一堆字母牌，大家要輪流拼字得分，最後得到最高分就為之贏。
Scrignac

Scrignac係法國嘅一個市鎮，位置喺布禮斯大區嘅菲尼斯泰爾。
Scratch

Scratch係麻省理工媒體實驗室終身幼稚園組開發嘅一套電腦程式開發平台，宗旨係畀程式語言初學者唔使先學習程式同語法就可以設計產品。
Saint-Hernin

Saint-Hernin係法國嘅一個市鎮，位置喺布禮斯大區嘅菲尼斯泰爾。
Saint-Hilaire, Haute-Garonne

Saint-Hilaire, Haute-Garonne係法國嘅一個市鎮，位置喺奧斯坦尼大區嘅上加龍。
Saint-Hilaire, Lot

Saint-Hilaire, Lot係法國嘅一個市鎮，位置喺奧斯坦尼大區嘅洛特。
Saint-Hilaire-Luc

Saint-Hilaire-Luc係法國嘅一個市鎮，位置喺戈雷茲。
Saint-Hervé

Saint-Hervé係法國嘅一個市鎮，位置喺阿摩爾濱海。
Éringes

Éringes係法國嘅一個市鎮，位置喺黃金丘。
Étagnac

Étagnac係法國嘅一個市鎮，位置喺沙藍特。
Épégard

Épégard係法國嘅一個市鎮，位置喺厄爾。
Éréac

Éréac係法國嘅一個市鎮，位置喺阿摩爾濱海。
Érôme

Érôme係法國嘅一個市鎮，位置喺德龍。
Étables

Étables係法國嘅一個市鎮，位置喺阿爾代什。
Équemauville

Équemauville係法國嘅一個市鎮，位置喺卡爾華多斯。
Épron

Épron係法國嘅一個市鎮，位置喺卡爾華多斯。
Éric Serra

Éric Serra（法文：Éric Serra；1959年9月9號—），係法國作曲家。佢同過洛比桑合作幾部電影。
Érone

Érone係法國嘅一個市鎮，位置喺上歌斯嘉。
Saint-Bonnet

Saint-Bonnet係法國嘅一個市鎮，位置喺沙藍特。
Saint-Bonnet-Elvert

Saint-Bonnet-Elvert係法國嘅一個市鎮，位置喺戈雷茲。
Saint-Bonnet-de-Salendrinque

Saint-Bonnet-de-Salendrinque係法國嘅一個市鎮，位置喺奧斯坦尼大區嘅加爾。
Saint-Blancard

Saint-Blancard係法國嘅一個市鎮，位置喺奧斯坦尼大區嘅熱爾。
Saint-Bomer

Saint-Bomer係法國嘅一個市鎮，位置喺中央-盧華爾山谷嘅厄爾-盧華。
中國無憂花

中國無憂花（粵拼：zung1 gwok3 mou4 jau1 faa1；學名：Saraca dives）；第個名係火焰花（fo2 jim6 faa1）；佢係豆科無憂花屬嘅常綠喬木，原產地喺印度、斯里蘭卡同馬來西亞等亞洲嘅熱帶地區。呢種植物一般喺3——5月開花。
中國猶太人

猶太人（粵拼：jau4 taai3 jan4）好早就移民到中國，而家學界認為唐代時就有大批猶太人來中國，有啲學者就認為漢朝、甚至周朝就有猶太人過來，不過呢個就無相關考古證據支持到。猶太人來中國之後散居喺各個地方，譬如西安、洛陽、敦煌、開封、廣州、杭州、寧波、北京、泉州、揚州、寧夏、南京都有猶太人定居過嘅紀錄、痕跡。到咗宋代，先至喺開封形成一個大規模嘅猶太社區，開封猶太人係紀錄得最完整嘅中國猶太族群。不過到近代，呢啲世居中國嘅猶太人大多都畀唐人同化咗，唔再信猶太教，祗不過生活習俗上重有啲猶太痕跡，所以近代到而家都有啲國際猶太組織幫佢哋恢復傳統。
喺開封猶太人唐化同時，19世紀到20世紀又有新一批嘅西方猶太移民來中國，主要集中喺哈爾濱、天津、上海，分別有兩批，之後呢啲猶太人大多散曬，得小部分人留低。而家中國發展緊，亦都吸引咗啲外國猶太人來中國。
家下喺中國，猶太人唔係法定嘅中國民族，在於中國猶太人總體上同漢族、回族差唔多，所以猶太裔分攤喺呢兩個族之中，亦有人喺民族欄度填「猶太族」，不過官方唔承認。

前史
猶太人起源於今日伊拉克地方，據《舊約》講，佢哋曾經入埃及之後又出埃及，前1270年喺今日嘅以色列地方立國。以色列地方位置特殊，係亞非歐嘅三大洲交通要衝，係兵家必爭之地。於是猶太人多次受外族入侵。70年，以色列首都耶路撒冷畀羅馬帝國攻毀，猶太人自此離散流亡。佢哋有部分人向西流浪到歐洲，另一部分向東，經伊拉克、伊朗、阿富汗，大約200年後去到印度孟買定居。

中國古代
絲綢之路興盛，猶太人又識做生意，於是喺宋代之前就有零碎嘅猶太人行陸路來中國做生意，新疆、甘肅出土過唐代來中國嘅猶太人留低嘅希伯來文書件。
到北宋時，因為政策寬鬆，商業繁榮，開封係當時世界上最繁華嘅都會之一，因為經濟繁榮，吸引咗大批猶太人行海上絲綢之路來中國定居開封。
1000年，宋真宗召見一批猶太人，話「歸我中華、遵守祖風、留遺汴梁」，意思係喺歸順中國唔造反嘅前提下，可以世居開封，重能夠保有自己嘅宗教、習俗。猶太人同回民一樣，唔食豬肉，同時佢哋戴嘅帽係藍色嘅，所以當地人嗌佢哋做「藍帽回回」。又因為佢哋劏牛羊時要先挑開腳筋，紀念佢哋嘅祖先雅各同神鬥力時扭親腳筋，所以猶太教又畀當地人嗌「挑筋教」。
1163年，開封猶太人起咗間猶太會堂做宗教場所，佢哋就聚居喺會堂附近，形成規模幾大嘅猶太社區。呢間會堂喺清代時因為黃河水災而毀。今日開封市區有條巷叫「教經胡同」（舊名叫「挑筋胡同」，後來馮玉祥主政開封，覺得個名唔好聽就改成噉），標誌當年猶太街區嘅位置。
唔似得西方，猶太人喺中國並未淪為「下等公民」，一切權利同唐人一樣，亦可以參加科舉去做官。有人分析，正因中國無歧視猶太人，唔似西方噉刺激猶太人嘅族群意識，加之最後200年中國猶太族群無聯絡到其他同胞，於是佢哋就逐漸畀當地同化。而家開封照樣有猶太後裔，當中大部分人因為習俗相近就填民族欄做「回族」。
1605年，明朝猶太舉人艾田喺北京搵着咗基督傳教士利瑪竇，話同利瑪竇信嘅教一樣。利瑪竇以為佢係當時中國唔多嘅基督徒，就帶佢睇教堂啲聖母、耶穌、聖若望嘅畫像，不過佢反而認成咗係利百加、以掃、雅各。利瑪竇同佢傾耐咗，發覺佢好熟《舊約》，又話雅各係佢先祖，自稱自己嘅教係「一賜樂業教」。「一賜樂業」其實係當時中國對「以色列」嘅音譯，於是利瑪竇知道佢其實係猶太人，之後開封猶太人嘅名揚咗出去，西方文獻第一次正式紀錄中國猶太人。

近代
晚清之後，又有兩批猶太人來中國。第一批主要係俄國猶太人，集中喺哈爾濱；第二批係西歐猶太人，集中喺上海。

第一批
哈爾濱一間猶太會堂
19世紀末，沙俄憑住地理位置將中國東北劃做佢嘅勢力範圍，修築以哈爾濱爲中心、連通西伯利亞嘅中東鐵路。西伯利亞嘅猶太人就行呢條鐵路去哈爾濱。當時哈爾濱係東亞最大嘅猶太人聚集地，最多時有2萬幾猶太人定居，佢哋嘅生計主要係商人、醫生、建築師。今日哈爾濱有名嘅馬迭爾賓館就係當年猶太人嘅產業。
此外當時中國各大商埠都有來自其他國家嘅猶太人。

第二批
喺二戰時，歐洲嘅猶太人畀納粹種族清洗，想四方求助，不過當時好多國家驚領嘢上身，有啲由得佢死（1938年7月6號嘅國際難民會議中，有32國拒受猶太難民），有啲限制猶太難民入境，而中國就庇護佢哋，結果中國庇護嘅猶太難民超過加拿大、澳洲、紐西蘭、南非、印度五國所受嘅總和。其中時任中國駐維也納總領事何鳳山曾經發畀猶太難民兩千幾份去上海嘅簽證，譽為「中國舒特拉」
據統計走難上海嘅猶太人達3萬人，大多數聚集喺虹口，當地嘅摩西會堂做咗上海猶太人嘅宗教中心。呢啲猶太人大多數喺二戰之後就返歐洲，亦有啲去以色列參與復國運動，有少數人留低落來。而家摩西會堂變成上海猶太難民紀念館，入邊保存咗啲當年猶太難民嘅資料。
中國環球電視網北美分台

中央廣播電視總台北美總站，同中國國際電視台北美分台一個機構兩塊牌子，通稱中國環球電視網北美分台（英文：CGTN America），係中央廣播電視總台駐外派出機構，亦係中國國際電視台（中國環球電視網）轄下嘅一個海外分台。

演播室
北美分台辦公地點設於美國華盛頓，喺華盛頓擁有2個高清演播廳（開播後，當時嘅《整點新聞》、《美洲觀察》喺1號主演播廳，週播節目《熱點》喺2號演播室。後因節目調整為日播，均改到咗1號演播廳），喺紐約納斯達克大樓內有一個演播室，喺洛杉磯市有一個虛擬演播室。
中國浸信會神學院

中國浸信會神學院（英文：China Baptist Theological Seminary）係香港一間神學院，由萬國宣道浸信會喺1966年創立，院址喺新界沙田朗下禾輋95號。

歷史
「中國浸信會神學院」前身係「香港浸信會聖經學院」。由萬國宣道浸信會喺1966年創立，位於九龍城太子道309號。之後喺1972年搬到大角咀福全街十七號自置院舍，並喺1980年成功購買附近兩個單位，學院由一千幾呎增加到六千呎。1996年學院更喺沙田下禾輋購買一幅六千呎嘅地皮，經歷咗近十年嘅申請同籌劃，新院舍終於喺2006年7月落成，並由三座三層獨立嘅樓房所組成。每層七百呎，共六千三百呎樓面面積。主要用嚟做：課室、禮堂、飯堂、辦公室、圖書館、溫習室同男女宿舍等。
聖經學院創辦初期，只設立三年制文憑同基督徒生活證書課程，以培訓有心獻身嘅信徒為傳道人同埋裝備有心追求嘅信徒。到咗1980年聖經學院成功擴展，學院就開始思想未來嘅發展方向。為咗回應時代嘅需要，學院除咗喺1980年開辦四年制學士學位課程之外，亦希望加入中國事工元素，所以學院除咗正式命名為「中國浸信會神學院」之外，院徽亦加入咗中國地圖；此外，更分別喺1999年同2001年開辦教牧進修同全時間道學碩士課程；2007年開辦教牧學碩士同一年制聖經研究高級證書課程，為有志進修嘅傳道同工同有心全時間事奉並等候呼召嘅信徒領袖提供學習機會。
中國環球電視網非洲分台

中央廣播電視總台非洲總站，同中國國際電視台非洲分台一個機構兩塊牌子，通稱中國環球電視網非洲分台（英文：CGTN Africa），係中央廣播電視總台駐外派出機構，亦係中國國際電視台（中國環球電視網）轄下嘅一個海外分台。

演播室
非洲分台擁有一個高清演播室。
中國消防日

中國內地嘅消防日係每年嘅11月9號。而呢個消防日喺1992年由中華人民共和國公安部搞出嚟嘅宣傳日。

名
由於喺唔同國家入面，火警嘅電話都有唔同，不過佢哋都揀咗啲人最容易記得嘅冧巴嚟搞火警嘅。而中國內地嘅火警冧巴係119，而119喺粵語嘅解釋入面，就係「救下佢哋」噉解。

來歷
早喺20世紀70年代，嗰時嘅國際電報電話諮詢委員會就按返國際標準嚟管理，就建議世界各國嘅火警電話用「119」呢個。佢係為咗避開開頭數字係「0」嗰鎮，而影響嗮其它通訊嘅業務；而且火燭係有突發性，為咗保證電話通訊唔塞車，先至將兩個1開頭嘅特別服務入面加咗入去。而11月9號呢日咁啱就係同火警電話係一樣冧，而且呢日前後都係風高物燥、成日發生火燭嘅時期，而且消防工作都好緊張吓。為咗增加市民嘅消防安全意識同埋等多啲人知多啲咩叫「119」，所以中華人民共和國公安部喺1992年開始，將每年嘅11月9號定咗係中國嘅消防日。
Saint-Céols

Saint-Céols係法國嘅一個市鎮，位置喺些爾。
Saint-Césaire

Saint-Césaire係法國嘅一個市鎮，位置喺濱海沙藍特。
Saint-Cyr-du-Doret

Saint-Cyr-du-Doret係法國嘅一個市鎮，位置喺濱海沙藍特。
Saint-Cyr-la-Roche

Saint-Cyr-la-Roche係法國嘅一個市鎮，位置喺戈雷茲。
Saint-Céré

Saint-Céré係法國嘅一個市鎮，位置喺奧斯坦尼大區嘅洛特。
Saint-Césaire-de-Gauzignan

Saint-Césaire-de-Gauzignan係法國嘅一個市鎮，位置喺奧斯坦尼大區嘅加爾。
TV Tropes

TV Tropes（個名嘅粵文直譯係電視橋段網或者電視橋網）係一個出咗名專門講橋段嘅維基型網站，會討論喺電視劇、文學、電影、電子遊戲、同動漫等多種創作品入面出現咗乜橋段，仲有好多分析橋段嘅文章。
TV Japan

TV Japan（日文：テレビジャパン），係目前唯一喺美國同加拿大嘅24小時日文收費電視頻道，都係日本廣播協會（NHK）向北美、歐洲提供節目型態嘅通稱。
TV新潟放送網

TV新潟放送網總部。類型股份有限公司簡稱TeNY總部駐地 日本〒950-8555新潟縣新潟市中央區新光町1番11號設立時間1980年10月23號行業傳媒產品服務電視臺法人室川治久（總裁、首席執行官）資本10億日圓市值65億6360萬日圓（2011年3月）員工人數88人（2012年7月1號）隸屬控股：讀賣新聞東京總部（19.94%）日本電視臺（13.54%）屬下參股：Promedia新潟相關等等力英男（創臺臺長）網站TV新潟放送網
TV新潟放送網
（潟讀色；日文：テレビ新潟放送網，拉丁轉寫：Terebi Nīgata Hōsōmō；英文：Television Niigata Network）係一間專門對新潟縣廣播嘅電視臺。簡稱TeNY（テニィ(tenyi)），呼號JOPI-DTV（新潟 26ch），口號係「同TeNY拖手」（手と手とテニィ(tetoteto tenyi)），係日本電視臺聯播網嘅成員（日本電視系列：NNN、NNS），喺聯播網當中，佢嘅遙控匙ID同關鍵臺日本電視臺一樣係「4」。

概要
呢間電視臺喺1981年4月開局，係新潟縣內開嘅第三間民用電視臺。係日本電視臺聯播網當中唯一兩個個名度有「放送網」三隻字嘅電臺，另一個係日本TV放送網。開局之初，佢嘅簡稱叫做TNN，縮寫自英文登記名Television Niigata Network。而當時嘅臺標設計成兩個上下拉伸嘅字母N，並列一齊，望個樣似電波。1998年1月1號，電視臺導入咗CI，嘜頭、臺標都換過曬，簡稱亦都變成Television同「新潟」（Niigata）夾埋嘅TeNY。
Trémouilles

Trémouilles係法國嘅一個市鎮，位置喺阿韋龍。
Tréméoc

Tréméoc係法國嘅一個市鎮，位置喺布禮斯大區嘅菲尼斯泰爾。
Tréméreuc

Tréméreuc係法國嘅一個市鎮，位置喺阿摩爾濱海。
Trémoulet

Trémoulet係法國嘅一個市鎮，位置喺阿列日。
Trémuson

Trémuson係法國嘅一個市鎮，位置喺阿摩爾濱海。
Tréméven, Finistère

Tréméven, Finistère係法國嘅一個市鎮，位置喺布禮斯大區嘅菲尼斯泰爾。
Trémorel

Trémorel係法國嘅一個市鎮，位置喺阿摩爾濱海。
Trémouille

Trémouille係法國嘅一個市鎮，位置喺康塔爾。
Tréogan

Tréogan係法國嘅一個市鎮，位置喺阿摩爾濱海。
Williers

Williers係法國嘅一個市鎮，位置喺亞丁。
Willem de Sitter

Willem de Sitter（1872年5月6號—1934年11月20號）係荷蘭一個天文學家、數學家同物理學家。
William Lassell

William Lassell（1799年6月18號—1880年10月5號）係個英國嘅天文學家，佢以改良反射望遠鏡同埋發現四粒天然衛星出名。
WinRAR

WinRAR係一隻處理壓縮檔嘅共享軟件，主打格式係RAR，1995年推出。
三根和起

三根和起（1993年4月18號—）係日本足球員，司職前鋒，效力過京都不死鳥，富山勝利，及長野帕塞羅。
三棟屋

三棟屋係香港荃灣一條村，係陳氏村落。原本條村響牛牯墩，後尾起地鐵搬咗去象山邨北便，響大帽山南面山腰。

舊址
原本三棟屋響牛牯墩西邊，係一條圍村，後尾覺得佢保留得好好，村民搬走之後就做咗三棟屋博物館。
三棟屋係陳氏嘅村。陳氏原本住響福建汀州府寧化縣，後尾有一支搬到去廣東省廣州府新安縣羅芳。去到第十三代，陳任盛搬到荃灣，佢嘅叔伯，關同口村祖先，教陳任盛點樣耕田。佢帶住四個仔，好落力填海開地，最後喺大窩口老屋場起咗間草屋。
大仔陳健常係醫師，又識風水，所以都幾發。而其餘三個仔陳偀常、陳偉常同陳倬常都係耕田，生活叫過得去。大仔健常定咗落來，就想搵地開村。佢睇中孫氏一塊地，響牛牯墩西便，風水極佳。
三棟屋博物館

三棟屋博物館（Sam Tung Uk Museum）係香港文化博物館嘅分館，喺新界荃灣古屋里二號，荃灣地鐵站嘅附近，港鐵荃灣車廠隔籬，由非物質文化遺產辦事處管理，全年免費入場。
1981年，香港政府宣佈將三棟屋列為法定古蹟，並響1987年完成修建工程，加設咗博物館設施，畀市民免費參觀。博物館館址約兩千平方米。
1990年，獲亞太區旅遊協會頒發「太平洋古蹟大獎」。

歷史
三棟屋原本係香港古老嘅圍村之一，大約喺 18世紀中，大清乾隆五十一年（1786年），由陳氏響廣東嘅支系所建立。雖然經歷咗百幾年歷史，但三棟屋重保存得好好。
三棟屋村遊樂場

三棟屋村遊樂場，香港公園之一，遊樂場之一，喺荃灣三棟屋村，喺三棟屋路，英文叫Sam Tung Uk Village Playground。行政上歸荃灣區。設施有籃球場。開朝七晚十一。
三椏村

三椏村（英文：Sam A Tsuen），係香港新界北區印洲塘一條村，喺印洲塘東岸近三椏灣，荔枝窩東南面。村民多數係曾氏人。
三森鈴子

三森鈴子 ，係日本嘅一個女藝人同埋配音員。
三棵樹鐵路

係位於中國黑龍江哈爾濱嘅國有鐵路，係由哈爾濱站到新香坊站，由哈爾濱鐵路局管轄，全長20公里。呢條鐵路係條聯絡綫，溝通咗哈爾濱站同哈爾濱東站，將濱北綫聯到成個哈爾濱嘅鐵路網。同時呢條鐵路同濱綏綫、拉濱綫嘅重疊段構成哈爾濱嘅鐵路環綫，叫做哈環綫。呢條鐵路嘅名出自經過嘅三棵樹站（哈爾濱東站嘅舊名）。哈爾濱鐵路局下屬嘅三棵樹機務段就位於呢條鐵路太平橋站到哈爾濱東站嘅路段。
三條

三條（英文：Three of a kind）係啤牌組合，五隻牌入面要有三隻相同點數嘅牌，搭兩隻唔同點數嘅牌，機會率有2.11%。
如果三條挾埋兩隻同點數嘅牌，就係葫蘆。
上角山龍母佛堂

上角山龍母佛堂，簡稱龍母佛堂，俗稱荃灣龍母廟，係香港一間供奉龍母嘅佛寺，喺新界荃灣老圍上角山東，係一間由私人營辦嘅佛寺，1957年創建。
上訴

上訴係司法程序，指打完一場官司之後，原告或者被告唔服判決，喺提出合理理據情況（例如適用法律或者偵辦程序有問題）下，提請上一級法院重審嘅做法。
大部份國家都允許由基層法院一路上訴到最高法院或者憲法法院，但係亦都有國家同地區有法律規定衹准上訴幾多次。
上越

上越係日本新潟縣一個特例市，人口20萬。
上行之詩

上行之詩又稱為台階詩，係《聖經》《詩篇》第120至134篇。每首都有「上行之詩」嘅標題，「上行」呢個詞喺希伯來文係一個名詞加上冠詞。包含咗步級、台階、上升、攀登嘅意思。思高譯本叫呢十五首上行之詩做「登聖殿歌」。

標題意思
上行之詩嘅標題，喺希伯來文聖經係用「上行之『歌』」，可以唱誦嘅。上行之詩有幾個解釋：
被擄回歸
上耶路撒冷朝聖（一年三次守節）
聖殿台階
可能係被擄回歸嘅路上，或者係上耶路撒冷過節朝聖嘅時候，又或者喺踏上聖殿台階嗰陣，邊行邊唱。有學者認為未必係個人獨唱，祭司頌唱，更有可能係一班被擄回群嘅人或去朝聖嘅人合唱或對唱，例如第121篇。

概覽
上行之詩就好似成本《詩篇》一樣，係經過輯錄嘅作品，可以配上曲調唱頌嘅。上行之詩有五首有標示作者：第122、124、131、133篇係大衛上行之詩，第127篇係所羅門上行之詩。但係希伯來文喺大衛同所羅門之前嘅前置詞lě，除咗可以理解為「大衛/所羅門所作」，亦可以翻譯為「為大衛/所羅門而作」、「獻畀大衛/所羅門」等。十五首上行之詩喺第五卷（107-150篇），可以算係詩集中嘅詩集。上行之詩好似串燒歌噉，每一篇嘅篇幅都比較短，方便背誦同唱頌。

焦點
上行之詩嘅焦點係錫安，係上帝嘅居所，亦即係話詩人以上帝為生命嘅焦點。詩人藉住人生嘅經歷：面臨仇敵嘅壓逼同攻擊、仰望上帝嘅拯救同幫助、被擄回歸、重建、朝聖等，宣告信仰嘅信心、盼望、勉勵人回歸創造天地同拯救嘅真神。正係反映同記述信仰生命嘅旅程，喺呢個歷程之中，詩人以錫安或耶路撒冷作為目的地，以上帝為最終嘅依靠同歸宿。上行之詩提醒我哋，人生就好似一個旅程噉，喺當中有甜、酸、苦、辣唔同嘅經歷同感受，有被人欺壓，甚至被擄、亦有回歸、重建、安居、朝聖...等情況。但係，最終嘅目的地係到上帝嘅居所、朝見神、同上帝喺一齊。

結構
上行之詩可以分為五組，每組三首。
寄居嘅旅程（120-122）
寄居者嘅禍困
寄居者嘅保護
寄居者嘅禱求
朝聖嘅旅程（123-125）
朝聖者嘅仰望
朝聖者嘅幫助
朝聖者嘅依靠
回歸嘅旅程（126-128）
回歸者嘅栽種
回歸者嘅建造
回歸者嘅蒙福
上行嘅旅程（129-131）
上行者嘅仇敵
上行者嘅省察
上行者嘅滿足
敬拜嘅旅程（132-134）
敬拜嘅旅程
合一嘅旅程
事奉嘅旅程
上西哲平

上西哲平，係日本嘅一個男配音員。

配音作品一覽
呢個表唔完整，歡迎加料。
上訪

上訪係中國大陸用語，指去高級之權威上訴，以前古時都有告御狀。嚮法律制度健全嘅社會，有含冤者可以遁上訴庭上訴，甚至同報紙講，等人嚟主持公道。
呢篇上訪係政治類嘅楔位文章，未完成；麻煩你幫手加下料，充實佢。
上諾曼第

上諾曼第（法文：Haute-Normandie）係舊時法國西北部一個大區，首府盧昂，2016年併入諾曼第。
上訴法庭

上訴法庭係專門處理上訴案件嘅法庭，覆核返初級法院嘅判決。
三渡洲舞人

三渡洲舞人（1992年11月28號—）係日本足球員，司職後衞，效力過東京綠茵。
三清

三清係道敎用語，一指道敎三清境，卽玉清境、上清境及太清境。亦指至高三位神，分別駐在三清境，卽玉清元始天尊、上清寶靈天尊及太清道德天尊。
三潭印月

西湖十景中華人民共和國全國重點文物保護單位三潭印月嘅「三潭」之一，實際係個石塔仔。喺邊浙江省杭州市類其它時代南宋至清冧7-1938-6-002登錄2013年3月地圖
三潭印月（粵拼：saam1 taam4 jan3 jyut6）係中國浙江杭州嘅一個景區，喺西湖區西湖入面，既係西湖十景之一，又係西湖入面最大嘅島。個樣係湖上面起咗三座石塔。
2004年，中國人民銀行發行嘅第五套人民幣1蚊圖案就有用到佢。2005年被列入市級文物；2013年3月連同西湖十景一齊，升級為國家級文物。
三渡坑

隔林村河見三渡坑。中為大埔頭原水抽水站
三渡坑之北，隔河望入三渡坑
三渡坑，香港一地，喺新界大埔，林村河邊，英文Sam To Hang。三渡坑喺康樂園西南，較寮下之東，梅樹坑之北，有大埔頭原水抽水站，隔河為大埔公路大窩段，西便有吐露港公路天橋。社山東北一脊，亦盡於三渡坑。

交通
三渡坑巴士站，就喺快樂亭側邊
三渡坑可由大埔公路入，有條馬路天橋過林村河。或者由石蓮路，經大埔濾水廠馬路入。不過兩者都係私家路，唔開畀公眾用。另有兩條行人天橋過林村河。三渡坑巴士站，喺大埔公路快樂亭側邊。
大埔公路依段有單車徑，起自大埔頭帝欣苑，可以踩入林村或者大窩。

名
三渡坑本義不明。香港普遍叫河涌做坑，故此坑指林村河。水淺時，林村河行得過，可為渡口。然而暴雨過後，水漲水急就難過，故此後人建石橋往大埔舊墟。

史
三渡坑原本係田地，西便大埔公路一條石橋過河，北便有堰，閘水耕田。田地種稻為主。
後來石橋因水務建設而沒。

水
三渡坑南嘅尼龍壩
三渡坑今下為水務署供水重地。林村河嘅水，會抽入輸水隧道，輸去船灣淡水湖。故此有尼龍壩，閘住林村河啲。
三渡洲

三渡洲（1968年3月28號—）係日本足球員，司職中場，效力過山葉発動機，及清水心跳。
三澤慶一

三澤慶一（1988年6月11號—）係日本足球員，司職後衞，效力過神戶勝利船，及草津溫泉。
伊斯蘭教法

伊斯蘭教法，又叫伊斯蘭教法、回教法，係用伊斯蘭教教義做準則嘅法律，基礎係由《可蘭經》同聖行演變出嚟。
啲經典嘅「伊斯蘭教法」做法包含嚴重侵犯人權嘅行為。

批評
對於伊斯蘭教法，馬來西亞前首相馬哈迪曾批判佢指明嘅刑法唔符合伊斯蘭精神，佢個女瑪麗娜·馬哈迪亦公開表示，如果馬來西亞真係推行伊斯蘭刑法，佢將會離開：「我唔可以居住喺一個啲人會畀斷肢或者畀石頭砸死嘅國家，唔好意思。」
伊斯蘭教派

伊斯蘭教派係喺伊斯蘭教入面分出嚟嘅各個唔同派系，喺穆罕默德建立伊斯蘭教時，原意係以伊斯蘭思想為中心統一亞拉伯半島，佢曾經講過要統一、唔好分裂呢啲教誨，喺《古蘭經》入面亦有咁講：「你們當全體堅持真主的繩索，不要分裂」(古蘭經3:103)。但喺穆罕默德死咗之後，由於佢並無指定承繼人，亦無講要點樣推舉領袖，結果社會上唔同嘅政治勢力都想爭做亞頭，另外唔同嘅穆斯林社團對教義理解同信仰實踐上嘅分歧，於是喺之後嘅發展入面，唔同嘅公社一直分裂出唔同嘅教派、教團出嚟。而為咗令呢啲分裂現象有一個信仰上合理嘅解釋，就傳咗一條聖訓話：「猶太人分七十一派，基督教分七十二派，所以我哋要分七十三派。」不過係咪真係有呢條聖訓一直受到質疑，因為分裂咗出嚟嘅教派根本無七十三派咁多，如果計埋支派又多過七十三派兩倍。無論如何，喺伊斯蘭教嘅歷史其實好清楚睇到，伊斯蘭社團嘅分裂，對成個教有極為深遠嘅影響。
伊斯蘭教派中比較主流有兩大教派，分別係遜尼派同什葉派。

遜尼派
内文：遜尼派
遜尼派(Sunni亞拉伯話： أهل السنة والجماعة)，全名係「遜奈和大眾派」，意思係「遵守遜奈嘅人」，佢哋又叫自己做正統派，伊斯蘭教徒最多嘅一派。佢哋以《古蘭經》作為佈道、立法同行教嘅根據，喺9世紀制定咗一套四大學科，即係聖訓學、經注學、教法學同教義學四個學科系統出嚟。後來因為對護教主義某啲觀點嘅爭論，又分出咗唔同嘅學派出嚟。

什葉派
内文：什葉派
什葉派(Shī‘a Islam或Shi‘ite Islam、Shi‘ism(亞拉伯話 شيعة šīʿa)，意思係「追隨者」，最初係阿里追隨者所組成嘅一個叫阿里黨人嘅政治組織，後來演變成一個宗教派系，亦即係「什葉派」。呢一派強調《古蘭經》並唔係一般人可以理解，只有神智超群嘅伊瑪目先睇得明，佢哋有自己一套四大聖訓集。呢派主要分佈喺伊朗、伊拉克、巴基斯坦、印度、也門，中國新疆亦有好少什葉派穆斯林。

裁德派
内文：裁德派
裁德派(Zaydiyyah)係喺8世紀第三伊瑪目侯賽因個孫裁德.本.亞里嘅擁護者組成，佢哋反對指定伊瑪目世襲，容許有幾個伊瑪目同時存在，而每個伊瑪目都可以有自己嘅領土同獨立嘅主權。佢哋又反對神秘主義，禁止蘇菲派，而家呢派主要喺也門地區盛行

蘇菲派
内文：蘇菲派
蘇菲派或者叫蘇菲主義(Sufism)，係伊斯蘭一個神秘主義派系，大約7世紀末產生出嚟。呢派思想受新柏拉圖主義、諾斯替主義、印度瑜伽派加埋好多外來思想影響而演變出嚟。佢哋通過冥想、靜思去達到人主合一境界。後來又有人話人主合一係無可能，最多只可以做到最接近真主嘅穆罕默德境界，於是喺18世紀又分咗「新蘇菲派」出嚟

極端派
内文：極端派   (伊斯蘭教)
極端派(al-Ghulāh)其實並唔係一個教派，只係伊斯蘭教自己對於一啲極端信仰作風行為嘅統稱，最初係指將亞拉當做人，或者比喻做人，又或者認為亞拉會以肉身形式出現等等，喺伊瑪目問題上亦有分歧。到咗9世紀初，一啲伊斯瑪儀派成日以暴力或者暗殺手段去對一啲小派，亦畀人叫做極端派，
伊斯蘭祈禱團

伊斯蘭祈禱團（Jemaah Islamiyah），又叫回教祈禱團，係個伊斯蘭恐怖組織，尋求喺東南亞建立獨立嘅伊斯蘭國，1993年成立，被指同阿蓋達或者塔利班有連繫。
伊斯蘭教同基督教

伊斯蘭教同基督教有共同嘅淵源，崇拜同一個造物主，尊稱佢為上帝。佢哋都係亞伯拉罕宗教同一神教，但係伊斯蘭教同基督教、猶太教之間嘅衝突，係所有宗教之間嘅衝突中最大規模嘅。
穆斯林傳統上相信穆罕默德係真主派遣嘅最後使者，係個文盲，唔認為穆罕默德有抄襲過基督教或者猶太教嘅教義，或者吸收神學內容，而係重申多年嚟被基督教同猶太教改動嘅一神教內容；又認為所有經典都出自真主，再啟示畀使者宣導開去，而唔係人為創作。
伊斯蘭教朝聖

伊斯蘭教朝聖（Hajj）係指伊斯蘭教徒專誠去伊斯蘭教聖城麥加嘅宗教聚會，每年伊斯蘭曆十二月第八日到第十二日搞一次，伊斯蘭教義要求教徒成世人起碼都要去一次朝聖。
伊斯蘭教法學

伊斯蘭教法學，又叫回教法學，係回教嘅法學，基礎係由《可蘭經》同聖行演變出嚟嘅回教法。
伊斯蘭黃金時代

伊斯蘭黃金時代（Islamic golden age）係指大約 8 至 14 世紀嘅伊斯蘭世界。當時嘅伊斯蘭世界喺科學同經濟等方面都有重大發展。
呢篇伊斯蘭黃金時代係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
不動產

一間屋係一件不動產。
不動產（英文：immovable property），又有叫實產（real property），係指「唔郁得」嘅財產，通常都係房地產產權，包括地皮同上面嘅固定建築物。
不動產相對動產。
不反對通知書

不反對通知書（英文：Letter of No Objection，粵文意思：唔反對通知書）係香港《公安條例》下香港警務處處長針對集會或者遊行發出嘅文書，代表唔反對活動嘅進行。如果處長喺指定期限內無發出不反對通知書，只要處長無發出反對遊行嘅通知，仍然可以視為已經發出不反對通知書。唯若警方發出反對通知書，就代表遊行已被禁止。
發出咗不反對通知書嘅示威活動，警方會派員幫手開路同維持秩序，如果係大規模遊行，運輸署同各公共交通機構更會預先公佈相應嘅交通措施，譬如路線改道或者停駛。

申請條件
凡係香港境內搞嘅超過50人嘅集會或者超過30人嘅遊行，都需要申請不反對通知書，但唔包括喺私人處所或者教育機構搞嘅活動，或者純粹涉及社交、康樂、文化、學術、教育、宗教、專業、商業或者殯殮嘅活動。

申請結果通知
警方收到不反對通知書通知書後，需要向申請者通知申請結果。但係假如警務處處長喺指定期限內都無發出不反對通知書，只要處長無發出過反對遊行嘅通知，仍可睇成已經發出咗不反對通知書。而按《公安條例》，指定期限嘅計法係：
活動開始前夠7日提出嘅申請（每日上晝11點截止），警方要喺活動開始前至少48個鐘頭通知申請結果。
活動開始前唔夠7日但夠72個鐘頭提出嘅申請，警方要喺活動開始前至少24個鐘頭通知申請結果。
活動開始前唔夠72個鐘頭提出嘅申請，警方要喺活動開始前通知申請結果。

相關罪名
如果參加無申請過不反對通知書嘅示威活動，有機會觸犯「未經批准集結」；如果參加警方已發出反對通知嘅示威活動，就有機會觸犯「非法集結」。

爭議
喺2019年反送中逆權運動‎爆發初期，根據民間人權陣線引述嘅統計，以往遊行唔獲批不反對通知書嘅機會只係得約莫0.01%（意思即係平均每約一萬宗申請先至有一宗唔獲批）。但係自從7月27號光復元朗遊行開始同埋之後多數反修例遊行，都唔獲批不反對通知書，泛民主派認為係打壓示威自由。
不可數集

不可數集（英文：uncountable set或uncountably infinite set）係一種無限集，佢入面嘅元素多到「數唔到」，意思即係無辦法同自然數集形成一一對應。
不割席

不割席（英文：Do Not Split；粵文意思：唔割席）係挪威導演Anders Hammer嘅一部紀錄片，記錄咗2019年香港嘅反逃犯條例修訂運動。
不割席入選2021年聖丹斯電影節，同埋入圍第93屆奧斯卡金像獎最佳紀錄短片。

內容
影片全長約35分鐘，記錄咗部分反逃犯條例修訂運動嘅標誌性事件，如香港中文大學衝突、香港理工大學衝突等事件，仲有對現場示威者同學者嘅訪問，影片都記錄咗2020年反逃犯條例修訂運動嘅結束同香港國家安全法通過等事件。
導演認為反逃犯條例修訂運動係2019年世界最重要嘅其中一個政治事件，香港而家面臨住對民主價值嘅挑戰，並希望呢部記錄片儘可能貼近事件，由街頭嘅角度呈現成件事。

事件
喺2021年3月，呢套紀錄片獲列入第93屆奧斯卡金像獎一啲提名嘅最後五強，但亦因為咁引來中共中宣部下令封殺，要求官媒低調處理，選擇唔敏感嘅內容報道，中央電視台亦將會取消直播。輿論批評，呢啲係中國大陸當局對意識形態嘅管控，希望通過屏蔽加上洗腦，阻止民眾了解真相。
香港嘅無綫電視亦冇直播呢屆奧斯卡金像獎頒獎禮。
不動明王

不動明王（梵文：अचल，acala）係佛教密宗五大明王主尊、八大明王首座。
不可知論

不可知論（又叫做不可知主義）係一種哲學觀點，認為形而上學嘅一啲問題，例如有無來世、神存唔存在等，係人類唔知道或者無辦法知道嘅。

名字嘅來源
不可知論爾個概念，最早係喺1869年由英國嘅托馬斯·亨利·赫胥黎創造嘅，佢將希臘文嘅「α」（「無」）同「γνῶσις」（「知識」）兩個詞根組合埋一齊，創造徂「agnoticism」爾個名。

分類
現代對不可知論嘅分類有以下幾種：
強不可知論：「有啲嘢，以人嘅能力係永遠唔會知嘅。」
弱不可知論：「有啲嘢，以人目前嘅能力係唔會知嘅，但係唔代表以後唔會知。」
消極不可知論：「無證據證明係恁，而且知道徂都係得個『知』字。」
漠視主義：「論題產生唔到任何可以用科學方法證明嘅結果，因此拗來都無意義。」
現代不可知論：「哲學同形而上學嘅問題無辦法證明或者否定，但係理性思維可以為其中有意義嘅假設建立思維模型。」
不可知神學：「唔聲稱知道神存在，祇係相信神存在。」
不可知心靈主義：「神存唔存在都有可能；唔局限於某種宗教。」
不可知無神論：「由於唔知道神存唔存在，所以相信無神論。」

一啲哲學觀點
著名嘅不可知論哲學家有：托馬斯·亨利·赫胥黎、查理斯·達爾文同埋羅素。

中國
喺論語入面，孔子話：「子不語怪力亂神」，反映佢曾經避免相信嗰啲野。亦都講過：「未知生，焉知死」，反映佢唔想知死住。

古希臘
不可知論係古希臘哲學入面以懷疑論嘅形式出現。佢嘅支持者有普羅泰格拉斯（智者著有《論神》，呢本書一開始就話：「講起神，我冇把握話佢哋係存在定係唔存在，亦都唔敢講佢哋係點樣；因為有好多嘢阻住我哋確切嘅知識，例如問題嘅晦澀同埋人生嘅短促。」）、皮洛（極端懷疑主義哲學家）同埋Carneades。

托馬斯·亨利·赫胥黎
雖然不可知論嘅基本觀點同懷疑主義一樣古老，但係赫胥黎特別創造咗「不可知」同「不可知論」呢兩個字，用嚟概括佢對同時代形而上學主義，特別係冇條件（哈密爾頓）同不可知曉（赫伯特·斯賓塞）呢兩個新發展嘅睇法。因此搞清楚赫胥黎本人嘅睇法好重要。佢喺1869年先開始用「不可知」呢個字，但係佢自己嘅意見搞掂得早過佢。喺畀查爾斯金斯利嘅一封信（1860年9月23號）入面，佢廣泛咁講解咗自己嘅感想：
「我唔肯定又唔否認人會永生。我係冇理由相信佢，又冇得反駁佢。我又冇先驗嘅原因嚟反對呢個教育。人到咗成日都要用嚟對付自然環境嘅時候，就冇心思關心乜嘢『先驗』嘅困難啦。只要好似嗰啲我相信嘅事物一樣畀我足夠嘅證據，我就信佢。有咩唔信嘅理由呢？要講奇妙玄奧嘅話，呢個永生論未有力嘅守恆論或者物質不滅論嘅一半水準……」
「唔使同我打比喻或者講乜嘢概率。當我話我信反平方定理嘅時候，我知道我指嘅係乜嘢。我唔會將我嘅生命同希望寄託喺更脆弱嘅信條上……」
「喺我知道可能係堅嘅嘢入面，我嘅個性係我最有把握嘅。但當我一諗吓佢究竟係乜嘢，就陷入語言嘅微妙之處。我成日就喺自我同非我、本體同現像等嘅廢話上面折騰咗咁耐，重未發現到：想思考呢啲問題嘅過程已經超出咗人類智力所能做嘅地步……」

查爾斯·達爾文
1879年，當查理斯·達爾文撰寫自傳嗰時，收到封信，問佢有神論同進化論係唔係相容，佢係唔係信神。佢話「可能會係個熱心嘅有神論者同進化論者」，例如金斯利（Charles Kingsley）同亞薩格雷（Asa Gray）嘅引證，對達爾文佢嚟講「永遠唔係一個否認神存在嘅意義上嘅無神論者」。佢又話「我覺得一般嚟講（隨住我有年齡增長）但唔一定係，『不可知論者』對我嘅睇法係一個更加正確嘅描述」。

勃特蘭·羅素
勃特蘭·羅素嘅小冊子《我點解唔係基督徒》係對不可知論信條嘅經典闡述。呢本同名小書係基於佢1927年喺發表嘅演講。文章首先簡單咁講羅素反對有神論嘅論據，然後又反對基督教教義道德。最後佢就呼籲佢嘅讀者要用「無懼嘅態度同開放嘅智慧」「獨立自主、公平正直咁睇嘢」。
喺羅素後來嘅小冊子《我係無神論者定係不可知論者？ 》（副標題：面對新教條所持容忍態度嘅辯論）入面，佢肯定，佢喺哲學意義上係一個不可知論者，唔知道神係咪真係存在。而喺同一部作品入面，佢亦都接納，無神論者呢個稱呼可以更好咁表達出非哲學追隨者嘅宗教姿態。

懷疑論
雖然不可知論好似懷疑論，但佢哋係唔同嘅，不可知論同實證主義方法一樣，而懷疑論就同實證主義方法唔一樣。實證主義強調自然科學同社會科學嘅成就同可能。懷疑論者甚至會同無神論、有神論、創造論、智慧設計論一樣咁反對不可知論。
另外一個唔同嘅地方係，懷疑論嘅質疑對像係知識，不可知論嘅質疑對象係真理同神。

無神論
無神論果斷咁否認神嘅存在，所以亦都反對不可知論對神嘅存在抱住嘅可能性。而不可知論係主張人類冇辦法可以知道世上嘅真理，認為無神論武斷又魯莽。

邏輯實證主義
邏輯實證主義者，如卡納普（Rudolph Carnap）同艾耶爾（AJ Ayer），對不可知論嘅諗法係錯嘅。佢哋提出嘅論據維根斯坦嘅名著《對於嗰啲唔講得嘅，一定要收聲》， 當任何有關神嘅言論係純粹謬論。邏輯實證哲學家同類似嘅思想學派嘅擁護者認為， 有關宗教或者其他超然存在經驗嘅陳述冇事實價值，都要當成冇意義。但呢個係包括一切有關神嘅言論，甚至係嗰啲否認識得神嘅可能性嘅不可知論都一樣。喺《語言、真理同邏輯》入面，艾耶爾明確咁反駁不可知論——因為不可知論喺話明上帝係冇得知嘅，但又話神有意義。

抄嘅嘢
篇文用過大英百科全書第十一版，因版權年滿內容已經歸公。
不可思議

不可思議係佛教術語，係指佛嘅智慧同埋神通。另外亦都可以理解成一個數字單位。
元代朱世傑『算學啓蒙』第一次記載不可思議呢個單位。無量數係那由他（10112）嘅萬萬倍（10120）。
日本《塵劫記》一書自寬永8 年出版後第一次記載無量大數。
算學啓蒙
優獸大都會

《優獸大都會》（粵拼：jau1 sau3 daai6 dou1 wui6，英文：Zootopia）係一套由和路迪士尼喺2016年製作同發行嘅動畫戲電影，喺美國喺2016年3月4號上畫。佢係迪士尼第55套經典動畫長片。故仔舞台係個住咗各種哺乳動物（唔包括人）嘅大都會。
優木加奈

優木加奈 ，係日本嘅一個配音員。

配音作品一覽
呢個表唔完整，歡迎加料。
優才（楊殷有娣）書院

優才（楊殷有娣）書院（G.T. (Ellen Yeung) College）係香港一間直接資助計劃學校，響將軍澳調景嶺嶺光街十號，佔地七千平方米，男女生都收，重有家長教師會。「優」代表資優，「才」代表才華。

史
優才（楊殷有娣）書院以前叫優才學校，響1996年創辦，初時係私立小學，之後成為擁有千禧校舍嘅直資小學，2005年優才開辦中學，改名做優才書院。
優拜單車

優拜單車（粵拼：jau1 baai3 daan1 ce1；簡化字：优拜单车；英文：U-bicycle）係中國大陸嘅創業公司同交通網絡公司（英文：transportation network company），2016年7月23號由余熠一手創辦，總部喺上海普陀區。業務專門負責用手機做城市短途出行嘅單車APP服務，有「綠單車」同「粉單車」嘅稱呼。而家喺中國嘅上海、北京、廣東廣州、深圳、珠海、東莞、佛山、中山、汕頭、惠州、浙江杭州、寧波、湖南長沙、江西南昌、江蘇無錫、山東濰坊、福建廈門、加拿大卑詩省溫哥華、域多利、安大略省多倫多、魁北克省滿地可都有佢嘅租單車服務。
佢嘅單車品種分咗綠款嘅男裝車同粉紅款嘅女裝车。雖然佢係家下市面上唯一分開男女嘅共享單車，但粉紅款凈限喺上海有業務。

車型
家下優拜單車有4隻唔同版，車架色屬■綠。睇細啲嘅喺鎖扣、車呔品種、車架樣都唔同。
大多數見到嘅品種哈雷款哈雷款 氫騎H2款氫騎H2款 街頭見到嘅有籃款街頭見到嘅有籃款

密碼鎖
優拜單車用嘅密碼鎖都係搵手機掃個二維碼或輸入個車冧解鎖。佢嘅車頭同車尾都有二維碼，後鎖分有圓角方頭同橢圓兩種，但掃碼方式都一樣。
優拜單車用過嘅鎖橢圓款（黑底綠邊）橢圓款（黑底綠邊） 橢圓款（綠底黑邊）橢圓款（綠底黑邊） 圓角錔款（正中間）圓角錔款（正中間） 圓角錔款（一邊樣）圓角錔款（一邊樣）
喺開鎖成功之後，單車系統識發「咇咇」兩聲同「咔」一聲開鎖。鎖車成功之後會有1秒長嘅「咇——」一聲。
優步化

優步化（Uberization）係指一個商業組織通過高度嘅電訊使用嚟達致運作上嘅高效率。個名取自優步（Uber）。
優希比呂

優希比呂 ，係日本嘅一個男配音員。

配音作品一覽
呢個表唔完整，歡迎加料。
優惠券

優惠券，又或者叫 coupon（粵拼：kiu1 pon4）係一種常見嘅營銷手法，係指一張嘢，可以攞嚟買嘢嗰陣換取回贈或者減價優惠嘅。
優惠券亦都可以係數碼化嘅嘢，早期嘅數碼優惠券要自己印出來先用得，後來有就咁俾售貨員睇手機上面張優惠券、打密碼當優惠券用、用流動應用程式加優惠券等等。
佐渡國

佐渡國係古代日本嘅一個令制國，屬北陸道地區，位置約莫係家下新潟縣佐渡。
佐真奴費路

佐真奴費路（粵拼：zo3 zan1 nou4 fai3 lou6，葡文：Jorge Filho，1991年12月20號—）係個意大利足球運動員，司職中場，而家效力緊英超球會阿仙奴。
佐舒杜咸米爾

佐舒杜咸米爾（Josh Duhamel，1972年11月14號—）係美國演員同埋前時裝模特兒。
佐藤一樹

佐藤一樹（1974年6月27號—）係日本足球員，司職中場，效力過橫濱飛翼，橫濱水手，京都不死鳥，大分三神，廣島三箭，及橫濱FC。
佐田聰太郎

佐田聰太郎（1984年3月18號—）係日本足球員，司職後衞，效力過廣島三箭，草津溫泉，及長野帕塞羅。
佐渡機場

佐渡機場（粵音：zo3 dou6 gei1 coeng4）係喺日本中部地方嘅一個機場，喺1958年嗰陣起好兼且開放畀人用嚟搭飛機。
上原謙

上原謙（1909年10月7號—1991年11月23號），真名池端清亮，係日本嘅一個男演員。
上古水韻

上古水韻（粵拼：soeng6 gu2 seoi2 wan5）係中國廣西桂林嘅公園兼景區，喺陽朔葡萄鎮嘅桂陽公路入面（321國道嘅K584+720標記位）。間公園因為有「葡萄峯林」先至出名。
呢個景區喺峯林、溪流同壯族風情、瀑布仔方面比較多而出名。其中佢啲峯林俾《中國國家地理》雜誌話佢做中國最靚嘅五大峯林之一。
上古漢語

上古漢語（粵拼：soeng6 gu2 hon3 jyu5）係最初由古漢語語言學家高本漢主張，由商代（中國青銅時代，公元前11世紀）至東漢或者延伸到西晉（公元2-3世紀）嘅古人講嘅古代中原話。其中又可以細分做幾個時期，即原始漢語（至商代中晚期，有時嘸包含喺上古漢語裏面討論）、早期上古漢語（至戰國）、晚期上古漢語（戰國以後）。呢個詞主要用喺漢語音韻史入面，而呢科嘅宗旨係憑而家有嘅歷史資料去重構古代中文嘅語音。
上古漢語亦係秦漢時期大一統帝國嘅官話，《論語》、《孟子》同《道德經》喺之前嘅時期寫成，而沿用咗二千幾年嘅文言文正正保留咗上古漢語嘅語法同詞彙。
由於喺先秦時期留低嘅音韻書唔多，亦無乜其他語言可以對照，所以上古漢語唔似得中古漢語噉、學界喺語音方面已經取得咗廣泛嘅共識。直到而家啲語言學家都重拗緊一啲重要問題，例如上古漢語中嘅陰聲韻字到底有無濁塞音尾。雖然係噉，複輔音嘅存在同無聲調呢兩點都近乎係定論。
就算今日留低嘅相關資料有所不足，重構上古漢語主要重可以靠幾方面嘅嘢。漢文方面，第一：收集咗上古文學嘅書，譬如《楚辭》同《詩經》，留低咗唔少韻文；第二：兩漢嘅字書，例如《說文解字》、《爾雅》、《釋名》等，有啲好似《輶軒使者絕代語釋別國方言》噉，重會解說當時嘅方音；第三：出咗土嘅甲骨卜辭、銘文嘅鍾鼎、竹簡、帛書；第四：當年四夷、甚至喺泰西嘅種族、國邦名嘅譯音。漢文以外，第一：今日流通各地嘅中國話及各有異同嘅方音，當中閩語因為形成年代早過中古漢語，語言學家又重構出原始閩語，對研究上古漢語好大幫助；第二：日本、朝鮮半島、越南、琉球流傳嘅早期漢字音；第三：藏緬語族、侗台語系、以至南島語系等嘅同源詞，而呢樣同上古漢語嘅關係，學界都爭論咗好多年。

音系
雖然現代漢語冇乜複輔音，但係上古漢語就似乎有。廿一世紀嘅歷史語言學研究者有著力嘗試重新建構上古漢語嘅音系，發現上古漢語似乎有一定量嘅複輔音。根據鄭張尚芳、白一平同埋沙加爾等學者嘅研究，喺上古漢語入便江呢隻漢字係讀做類似 /*kroːŋ/ 噉嘅音嘅—開頭輔音係 /kr/，而且亦有啲學者話上古漢語有 /sn/ 或者 /st/ 等嘅音節開頭輔音串。
上吊

上吊，或吊頸，係一種專登用綁喺高處嘅繩套住自己條頸嘅自殺方式。
上哈特

上哈特（英文：Upper Hutt）係紐西蘭北島一座城，人口4萬。
上古卷軸系列

《上古卷軸系列》（英文：Elder Scrolls）係一隻奇幻 RPG，第一隻遊戲喺1994年出。
上同調

喺同調代數、代數拓樸或者幾何學入邊，上同調（英文：cohomology）係一序列嘅阿貝爾羣或者係模，好多時係畀一個空間，可以整一個鏈複形出嚟，再由個鏈複形整個上同調出嚟，例如de Rham上同調、羣上同調咁。一般嚟講上同調比同調有更多嘅結構，所以係一個勁啲嘅不變量。
上古日語

《萬葉集》嘅其中兩頁；雖然佢用咗漢字寫，但查實係用萬葉假名寫緊上古日語。
上古日語係已知最早期嘅日本話，現代日本話嘅語言祖先，存在喺大約公元 8 世紀。
上古日語並唔屬漢語，而係屬日本-琉球語系，同粵語等嘅漢語唔同源。喺 5 世紀之前，現代日本話嘅遠古祖先獨立噉喺日本列島發展，本身已經有一定量嘅本土字詞，呢啲字詞同漢語入便嘅好唔同。

漢字
睇埋：訓讀同萬葉假名
由大約 5 至 6 世紀起（唐朝就始於 7 世紀），日本開始勁喺度同古代唐人進行文化交流，大受漢語（尤其係唐朝嘅中古漢語）影響，亦都全面引入咗漢字；噉日本人就自然開始想用漢字嚟書寫日本話。不過，漢字好多時都淨係表達意思，尤其係啲象形字，於是就出現咗一種情況，日本人見到一隻漢字嗰時，可能會跟中古漢語嗰種讀法嚟讀，但又有可能會讀做同嗰隻漢字一樣意思嘅本土口語字詞，即係例如水噉，想像
有一個 7 世紀奈良時代嘅日本人，佢望住張紙上便寫咗水呢隻漢字；
佢可以跟中古漢語噉讀—即係 sui 呢個漢音嘅前身；
但佢又可以將隻漢字讀做佢本土語言入便指水嗰隻字詞—即係 mizu 呢個訓讀音嘅前身；
最後，就形成咗現代日本話對漢字「有分漢讀定訓讀」噉嘅情況。
上司實習生

《上司實習生》（韓文：꼰대인턴），係2020年韓國MBC劇集，由朴海鎮、金應洙、韓智恩、朴基雄、朴雅仁主演。
香港免費電視頻道ViuTV喺2021年2月22號到3月17號逢禮拜一到五晚21:30－22:30播出。
上原明里

上原明里 ，係日本嘅一個配音員。

配音作品一覽
呢個表唔完整，歡迎加料。